บาทเปิด 30.78  บาทต่อดอลลาร์
เงินบาทเปิดตลาด 30.78  บาทต่อดอลลาร์ คาดระหว่างวันผันผวนในกรอบแคบ รอดูท่าทีการเจรจาการค้าสหรัฐ-จีนในการประชุม G20
28 มิ.ย. 2562

เงินบาทเปิดตลาด 30.78  บาทต่อดอลลาร์ คาดระหว่างวันผันผวนในกรอบแคบ รอดูท่าทีการเจรจาการค้าสหรัฐ-จีนในการประชุม G20
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.78 บาท/ดอลลาร์ ทรงตัวในระดับ เดียวกับช่วงปิดตลาดเย็นวานนี้ เนื่องจากตลาดรอดูท่าทีการเจรจาความขัดแย้งทางการค้าระหว่างสหรัฐกับจีน ระหว่างวันคาดว่าจะมีความผันผวนในช่วงกรอบแคบๆ ส่วนผลประชุม G20 น่าจะออกมาในวันเสาร์
"บาททรงตัวในระดับเดียวกับช่วงเย็นวานนี้ ตลาดรอดูผลเจรจาของประธานาธิบดีทรัมป์กับสี จิ้นผิง ระหว่างวันอาจผันผวนตามปัจจัยที่เข้ามาแต่อยู่ในกรอบแคบๆ" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 30.70-30.85 บาท/ดอลลาร์